



Constatare infracțiuni de fals de monedă și tentativa de uz de fals

În data de 11.03.2018, în jurul orelor 10.30, o patrula din Cadrul Jandarmeriei Vrancea, în timp ce desfășura activități specifice pe raza comunei Dumbrăveni, a fost sesizată de către o persoană cu privire la faptul că un bărbat de aproximativ 50 de ani încearcă să cumpere produse alimentare din târgul Dumbrăveni cu bancnote de 200 lei ce par a fi contrafăcute. La fața locului a fost depistat numitul M. L, care încerca să cumpere produse alimentare de la numita R. G.

În momentul interceptării, persoana a aruncat pe jos 9 bancnote de 200 lei.

Fiind întrebat de proveniența celor 9 bancnote de 200 lei acesta a declarat faptul că „în urmă cu o lună a făcut mai multe copii xerox după o bancnotă de 200 lei venindu-i ideea de a veni la piață la Dumbrăveni pentru a face cumpărături cu acestea”.

Persoana în cauză a fost condusă la sediul S.C.C.O. Vrancea pentru continuarea verificărilor cu privire la cele constatate.

Bunurile descoperite asupra persoanei au fost ridicate pentru continuarea verificărilor și întocmirea actelor de sesizare. În speță a fost intocmit dosar cu acte de constatare pentru săvârșirea infracțiunilor de fals de moneda și tentativa de uz de fals. Autorul este cercetat în stare de libertate.

Maior George Petrea, purtător de cuvânt al IJJ Vrancea

12 martie 2018

Sursa foto: Facebook- Jandarmeria Română